**Oktató: Dr. Békés Ádám**

**Tárgy kódja, neve:** **JDDO332XA0 Konszenzus a büntetőeljárásban**

**Oktatás célja:**

A büntetőeljárásokkal szemben állandó társadalmi és politikai igény, hogy azok minél gyorsabban és hatékonyabban elvezessenek az ügydöntő határozathoz, a bűnösség kérdésének eldöntéséhez, amelynek többek között az egyik leggyorsabb módja az eljárások egyszerűsítése és a megegyezés lehet. A büntetőeljárásról szóló 2017. évi XC. törvény ennek az igénynek megfelelően több lehetőséget is biztosít mind nyomozati, mind bírósági szakban az eljárások résztvevőinek és a hatóságoknak, illetve a bíróságoknak arra, hogy egyszerűsített eljárások keretében, a szükséges büntetőjogi garanciális alapelvek betartása mellett gyorsított eljárásokban szülessenek döntések. A tárgy célja, hogy a hallgatók ismerjék meg az új büntetőeljárásról szóló törvény szerinti konszenzusos eljárások típusait, azok alkalmazásának lehetőségeit és gyakorlatát.

**Tartalma:**

A tárgy keretében a büntetőeljárásról szóló 2017. évi XC. törvénnyel bevezetett konszenzuális eljárások kerülnek bemutatásra, különös tekintettel az egyezségre, nyomozati alkura és az ügyészség által előterjeszthető mértékes indítványra.

**Tananyag, irodalomjegyzék:**

BÉKÉS Ádám: A beismerő vallomásról és az egyezség lehetőségéről – pro és kontra, Ügyvédek Lapja, 2017/6. 38–39.

BÉKÉS Ádám: Egyezség a bűnösség beismeréséről in POLT Péter (főszerk.): Kommentár a büntetőeljárási törvényhez. Budapest, Wolters Kluwer Hungary Kft., 2018.

Az előadások anyaga.